hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu en hu hu oc hu hu hu hu hu hu hu hu hu hu hu hu hu en hu hu hu hu hu hu hu hu hu nds hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A helytelen ülés miatt fájhat a dereka
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Arnold Dénes Arnold MSc
A helytelen ülés miatt fájhat a dereka
Közismert tény, hogy a mozgásszegény életmód, a túl sok ülés rossz hatással van mozgásszerveinkre, különösen a gerincünkre. Tovább fokozza a problémát, hogy sokan nem vagyunk tisztában a helyes ülés szabályaival, pedig ezeket betartva, elkerülhetjük a kínzó mozgásszervi fájdalmakat. Arról kérdeztük Dr. Arnold Dénes Arnoldot, a FájdalomKözpont fájdalomspecialistáját, hogy milyen módszerekkel tudjuk az állandó ülés okozta panaszokat megelőzni.
Az orvostudomány új kutatási területe
Az ülő életforma rendkívül káros az egészségünkre nézve, és számos krónikus betegség kiváltó oka (elhízás, a szív-és érrendszeri megbetegedések a különböző mozgásszervi betegségek és a cukorbetegség). A mozgásszegény életmód okozta tüneteket ma már az orvostudomány külön kutatási területként vizsgálja és összefoglalóan "ülésbetegségnek" is nevezi. „Nagyon sokat ülünk egy helyben, az autóban, a munkahelyünkön, a számítógép előtt, vagy otthon a televíziót nézve. Különösen a hölgyek ülnek sokat, a rendelésemen leginkább ők jelentkeznek deréktáji panaszokkal. Ez azzal van összefüggésben, hogy közöttük nagyobb az irodai munkát végzők aránya. Főleg a derék alsó szakaszának fájdalmára panaszkodnak, amely egyértelműen a hosszú ideig tartó és helytelen pozícióban történő üléssel hozható összefüggésbe.” – osztja meg véleményét Dr. Arnold, fájdalomspecialista.
A helytelen ülés veszélyei
A helyes ülést már gyerekkorban tanítani kellene, mert ha rögzül a rossz testtartás, az az izmok zsugorodását, derékfájást, porckorongsérvet, a hát, a nyak és a váll fájdalmait válthatja ki. Ha görnyedten ülünk, akkor a tartás terhe a passzív tartórendszerre nehezedik (szalagok, csontok). Ebben a helyzetben a szalagok megnyúlnak, a csontszélek érintkeznek, a porckorongok többszörösen terhelődnek és összenyomódnak. A túlterhelés miatt rossz lesz a szövetek keringése és anyagcseréje. Ez elváltozásokat okozhat a csonthártya, az ízületi szalagok, és a porcfelszínek területén, kialakulhatnak különböző mozgásszervi degeneratív megbetegedések, mint például a porckorongsérv vagy a meszesedés.
Mit tehetünk? - A helyes ülés alapszabályai
Ahhoz, hogy ne okozzon fájdalmat a sok ülés, fontos, hogy figyeljünk a helyes ülési tartás kialakítására és tudatosítására. Ennek szabályai a következők:
Ülő helyzetben a talp alátámasztása mellett a térd és a csípő kb. 110 fokos szöget zárjon be
Az ülő felület olyan hosszú legyen, hogy a széken hátra csúszva ne vágja az ülés a térdhajlatot
A szék támlája támassza meg a lapocka alsó csücskét és a derekat
Használjunk mobil ülőfelületű (levegővel töltött) párnát, vagy dolgozzunk irodai szék helyett labdán. Ezek az eszközök biztosítják aktív izommunkát ülés közben. A mikromozgásoknak köszönhetően a gerinc melletti izmok nem merevednek be és elkerülhetjük, hogy órákra mozdulatlanok legyünk.
Fontos, hogy asztal magassága úgy legyen beállítva, hogy ne kelljen fölé görnyedni és az alkar is kényelmesen legyen alátámasztva írás közben
Ha valaki egész nap ül, legalább óránként álljon fel, és végezzen néhány nyújtózó mozdulatot, izommegfeszítést
TV nézés közben is ajánlott minél gyakrabban felállni, esetleg közben szobabiciklizni
Az ülés okozta panaszok megszüntetésére hatásos segítség az aktív fájdalomcsillapítás
A fenti változtatásokkal elérhető, hogy a mozgásszegény életmód szempontjából leginkább érintett irodai dolgozók csökkentsék a mozgásszervi elváltozások kialakulásának esélyét és az ezzel járó fájdalmat. Ha valakinél mégis visszatérő panaszok jelentkeznek, abban az esetben érdemes minél hamarabb kivizsgáltatnia magát, mert az idejében kezelt mozgásszervi elváltozások jól gyógyíthatók. „Tapasztalataim szerint az ülés okozta fájdalmak esetében hatásos segítség a funkcionális gyógytornával kombinált aktív fájdalomcsillapítás terápia. Ez egy olyan komplex eljárás, amely a személyre szabott kezelésnek köszönhetően visszaállítja az izmok-inak-szalagok statikai és dinamikai egyensúlyát. Először a fájdalmat és a gyulladást szüntetjük meg egy ízületek köré adott szteroid-mentes injekciós terápiával, majd a mozgásfunkciókat állítjuk vissza funkcionális gyógytornával. Természetesen az életmódra vonatkozó tanácsokkal (súlykontroll, folyadékfogyasztás, mozgás, stressz oldás) is ellátjuk a hozzánk forduló pácienst, hogy panaszai ne újuljanak ki.” fejti ki Dr. Arnold Dénes Arnold.
Kapcsolódó cikkek, melyek érdekelhetik Önt
Az elhúzódó derékfájdalomtól végleg megszabadulhatunk
Nem hagyja aludni a derékfájás? Íme, a segítség!
+36 70 621 2433
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt Doktornő/Doktor úr! Az a problémám, hogy egyébként is derékfájós vagyok (fizikai munkát végzek) szeptember elején volt egy nagyobb esésem, mely során a derekam azon részét ütöttem be, ami egyébként is szokott fájni. Voltam röntgenen, amin az áll, hogy L-S rés mérs. beszűkült. Kaptam rá gyógyszert, viszont nem használnak semmit, sőt az esés óta sűrűbben áll be a derekam, illetve folyamatos fájdalmat érzek. Van esetleg valami tanácsa, mégis hova fordulhatnék, mit tudok vele csinálni? Köszönöm a választ előre is.
Önnek rendszeresen derek fajdalmai vannak , fizikai munkát végez, es a " fájós " teruletet par hete baleset is érte.
A Rontgen felvétel ún. mérsékelt degenerativ / kopasi folyamatot írt le az L- S résben.
Javaslom , hogy Rheumatologiai Szakrendelesen jelentkezzen.
Általánosságban elmondható az otthoni Életmód kapcsán, hogy a fizikai kímélet, a szakember irányításával végzett rendszeres funkcionális gyogytorna ,és a testsúly kontroll egyuttesen alkalmazva jó hatású a derék fájdalmak kezelésében .
Amennyiben a panaszai tartósan fennállnak , kerem fáradjon be a Klinikánkra a leleteivel konzultációra es vizsgálatra a Rendelesi időmben :
H, Cs : du.
DR. ARNOLD Dénes ARNOLD MSc.
Dr. Arnold Dénes Arnold MSc
Dr. Arnold Dénes Doktor Úr kedves, mindenre kiterjedő útmutatásai meggyőzőek voltak számomra.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!